חוק לתיקון סדרי המינהל (החלטות והנמקות)

{{ח:התחלה}}
{{ח:כותרת|חוק לתיקון סדרי המינהל (החלטות והנמקות), תשי״ט–1958}}

{{ח:פתיח-התחלה}}
{{ח:מאגר|2000832}} {{ח:תיבה|ס״ח תשי״ט, 7|חוק לתיקון סדרי המינהל (הנמקות)|https://fs.knesset.gov.il/3/law/3_lsr_210398.pdf}}; {{ח:תיבה|תשכ״ט, 147|תיקון|https://fs.knesset.gov.il/6/law/6_lsr_210397.pdf}}; {{ח:תיבה|תשנ״ד, 254|תיקון מס׳ 2|https://fs.knesset.gov.il/13/law/13_lsr_211028.pdf}}; {{ח:תיבה|תשנ״ה, 106|תיקון מס׳ 3|https://fs.knesset.gov.il/13/law/13_lsr_211172.pdf}}, {{ח:תיבה|329|תיקון מס׳ 4|https://fs.knesset.gov.il/13/law/13_lsr_211180.pdf}}.
{{ח:סוגר}}
{{ח:מפריד}}

{{ח:סעיף|1|הגדרה|תיקון: תשכ״ט}}
{{ח:ת}} בחוק זה – ”עובד הציבור“ – עובד מדינה, עובד רשות מקומית וכן כל רשות שהוענקה לה סמכות על פי דין.

{{ח:סעיף|2|חובת מתן תשובה במועד|תיקון: תשכ״ט, תשנ״ה}}
{{ח:תת|(א)}} נתבקש עובד הציבור, בכתב, להשתמש בסמכות שניתנה לו על פי דין, יחליט בבקשה וישיב למבקש בכתב בהקדם, אך לא יאוחר מארבעים וחמישה ימים מיום קבלת הבקשה.
{{ח:תת|(ב)}} האמור בסעיף קטן (א) לא יחול –
{{ח:תתת|(1)}} כשהענין נושא הבקשה טעון חקירה על פי דין;
{{ח:תתת|(2)}} כשנקבע בדין מועד אחר למתן תשובה;
{{ח:תתת|(3)}} כשהתברר, לאחר בדיקה, שהענין נושא הבקשה טעון בדיקה או דיון נוספים;
{{ח:תתת|(4)}} כשקיימים לגבי הענין נושא הבקשה הסדרים שלפיהם המועד לדיון הוא מאוחר מהמועד האמור בסעיף קטן (א).
{{ח:תת|(ג)}} במקרים האמורים בסעיף קטן (ב) יודיע עובד הציבור למבקש, בכתב ובהקדם, אך לא יאוחר מארבעים וחמישה ימים מיום קבלת הבקשה, את הטעם מן הטעמים האמורים שעל פיו נמנע השיב במועד, ויביא הודעתו לידיעת הממונה עליו; היה הטעם אחד האמורים בפסקאות (2) או (4) לסעיף קטן (ב), תכלול ההודעה גם את המועד למתן התשובה או מועד הדיון, ואם היה הטעם האמור בפסקה (3) לסעיף קטן (ב) – תפרט אותו ההודעה במידת האפשר.
{{ח:תת|(ד)}} עובד הציבור יודיע על החלטתו למבקש מיד לאחר קבלתה.

{{ח:סעיף|2א|הנמקת סירוב|תיקון: תשכ״ט}}
{{ח:ת}} עובד הציבור שנתבקש כאמור {{ח:פנימי|סעיף 2|בסעיף 2(א)}} וסירב לבקשה, יודיע למבקש בכתב את נימוקי סירובו.

{{ח:סעיף|2ב|העברה לעובד הציבור המוסמך|תיקון: תשנ״ד}}
{{ח:תת|(א)}} נתבקש עובד הציבור להפעיל סמכות לפי {{ח:פנימי|סעיף 2|סעיף 2}}, ואותה סמכות אינה מוקנית לו, יפעל באחת מאלה:
{{ח:תתת|(1)}} יעביר את הבקשה לעובד הציבור שלדעתו מוקנית לו אותה סמכות, ויודיע על כך בכתב למבקש, בציון פרטים על זהותו ומענו של עובד הציבור;
{{ח:תתת|(2)}} יודיע למבקש על העדר סמכותו, ויצרף המלצה בדבר זהותו של מי שלדעתו מוסמך לטפל בבקשה, בציון פרטים אודותיו.
{{ח:תת|(ב)}} הועברה בקשה כאמור בסעיף קטן (א)(1), יתחיל מנין התקופה, לענין {{ח:פנימי|סעיף 2|סעיף 2(א)}}, מיום קבלת הבקשה על ידי עובד הציבור המוסמך כאמור.

{{ח:סעיף|3|פטור מחיוב ההנמקה|תיקון: תשכ״ט, תשנ״ה־2}}
{{ח:ת}} על אף האמור {{ח:פנימי|סעיף 2א|בסעיף 2א}}, לא יהא עובד הציבור חייב להודיע נימוקי סירובו –
{{ח:תת|(1)}} כשיש בדין המעניק לו את הסמכות הוראה שהוא רשאי להשתמש בה ללא מתן נימוקים;
{{ח:תת|(2)}} כשבטחון המדינה או יחסי חוץ שלה מחייבים שלא לגלות נימוקי ההחלטה;
{{ח:תת|(3)}} כשהבקשה שסירב לה היתה למנות את המבקש למשרה פלונית או להטיל עליו תפקיד פלוני;
{{ח:תת|(4)}} כשגילוי הנימוקים עלול, לדעת עובד הציבור, לפגוע שלא כדין בזכותו של אדם זולת המבקש;
{{ח:תת|(5)}} כשיש בגילוי הנימוקים, לדעת עובד הציבור, משום גילוי סוד מקצועי או ידיעה סודית כמשמעותם לפי כל דין.

{{ח:סעיף|4|ערר|תיקון: תשכ״ט}}
{{ח:ת}} סירב עובד הציבור להשתמש בסמכות שניתנה לו על פי דין ולא הודיע נימוקי סירובו כאמור {{ח:פנימי|סעיף 2א|בסעיף 2א}}, יודיע למבקש, בכתב, את הטעם מן הטעמים האמורים {{ח:פנימי|סעיף 3|בסעיף 3}} שעל פיו נמנע מלהודיע נימוקי סירובו; והמבקש רשאי להגיש ערר, תוך שלושים יום מיום קבלת הודעה כאמור: אם עובד הציבור היה עובד המדינה – לשר הממונה עליו, ואם היה עובד רשות מקומית או היה עובד רשות אחרת – לשר הממונה על ביצוע החוק המעניק את הסמכות האמורה.

{{ח:סעיף|5|הודעה על זכות ערר}}
{{ח:ת}} היתה החלטה של עובד הציבור נתונה לערר או לערעור על פי חיקוק, יודיע עובד הציבור בכתב לאדם הזכאי להגיש את הערר או את הערעור, על זכות הערר או הערעור ועל דרכי הגשתם ומועדיהם במידה שנקבעו בחיקוק.

{{ח:סעיף|6|תוצאות אי־מילוי אחרי החוק|תיקון: תשכ״ט, תשנ״ד}}
{{ח:תת|(א)}} החלטה או פעולה של עובד הציבור לא יהיו פסולות בשל כך בלבד שהוא לא מילא אחרי הוראות {{ח:פנימי|סעיף 2א|הסעיפים 2א}}, {{ח:פנימי|סעיף 2ב|2ב}}, {{ח:פנימי|סעיף 4|4}} {{ח:פנימי|סעיף 5|או 5}}; ואולם בכל הליך לפני ועדת ערר או ועדת ערעור או לפני בית המשפט, על עובד הציבור הראיה כי החלטה או פעולה שלא ניתנה לגביהן תשובה או הודעה כאמור, נעשו כדין. הוראות סעיף זה אינן גורעות מאחריותו המשמעתית של עובד הציבור על אי־מילוי חובתו לפי חוק זה.
{{ח:תת|(ב)}} לא השיב עובד הציבור או לא הודיע תוך שלושת החדשים כאמור {{ח:פנימי|סעיף 2|בסעיף 2(א) או (ג)}}, רואים בכך, לענין כל דין, החלטה לסרב לבקשה, ללא מתן נימוקים.

{{ח:סעיף|7|שמירת חוקים}}
{{ח:ת}} חוק זה אינו גורע מכל חוק אחר הדן בהנמקת החלטות של רשויות מינהליות.

{{ח:סעיף|8|תיקונים}}
{{ח:תת|(א)}} {{ח:הערה|הנוסח שולב {{ח:חיצוני|חוק בתים משותפים|בחוק בתים משותפים, תשי״ג–1952}}.}}
{{ח:תת|(ב)}} {{ח:הערה|הנוסח שולב {{ח:חיצוני|חוק גיל הנשואין|בחוק גיל הנשואין, תש״י–1950}}.}}

{{ח:סעיף|9|תחולה|תיקון: תשנ״ה־2}}
{{ח:ת}} חוק זה לא יחול –
{{ח:תת|(א)}} על החלטות לפי {{ח:חיצוני|חוק כלי היריה|חוק כלי היריה, תש״ט–1949}}, כאשר גילוי הנימוקים עלול להביא לפגיעה בשלומו של אדם או בדרכי פעולה של המשטרה;
{{ח:תת|(ב)}} על החלטות שר הפנים או מי שהועברו אליו סמכויותיו לפי {{ח:חיצוני|חוק הכניסה לישראל|חוק הכניסה לישראל, תשי״ב–1952}}, למעט החלטה על ביטול רשיון ישיבה של מי ששוהה בישראל כדין.

{{ח:חתימות|נתקבל בכנסת ביום ד׳ בטבת תש״ט (15 בדצמבר 1958).}}
* '''דוד בן־גוריון'''
ראש הממשלה
* '''יצחק בן־צבי'''
נשיא המדינה
{{ח:סוגר}}
{{ח:סוף}}
[[קטגוריה:בוט חוקים]]